**Mila Jovović** (ukr. *Мілла Йовович*, rus. *Милла Йовович*, engl. ; **Milica Jovović**, ukr. *Міліца Йовович*, rus. *Милица Йовович*, engl. ; rođena 17. decembra, 1975), je Američka glumica, muzičar i foto model koja živi i radi u SAD.

Jovovićeva je započela svoju manekensku karijeru u svojoj 11. godini. Godine 1988. dobila je svoju prvu profesionalnu ulogu u televizijskom filmu „Noćni voz za Katmandu", a kasnije iste te godine se pojavila u svom prvom visokobudžetnom filmu „Raskršće dva meseca". Nakon nekoliko manjih televizijskih i filmskih uloga, postala je poznata po ulozi u filmu „Povratak u Plavu lagunu" (1991). Sledeća značajna uloga bila je u filmu „Peti element" (1997), a kasnije je imala glavnu ulogu u filmu „Glasnik: Priča Jovanke Orleanke" (1999). Godine 2002. igrala je glavnu ulogu u filmu „Pritajeno zlo", koji je izrodio dva nastavka: Pritajeno zlo: Apokalipsa (2004) i „Pritajeno zlo: Istrebljenje" (2007).

Pored svoje manekenske i glumačke karijere, Jovovićeva je 1994. objavila i album *Božanstvena komedija*.

Biografija
----------

### Mladost

Mila Jovović je rođena u Kijevu, Ukrajina (u to vreme deo Sovjetskog Saveza). Otac joj je srpski doktor Bogdan Jovović, a majka ruska glumica Galina Loginova Jovović (rus. *Галина Логинова Йовович*). Porodica se preselila u London, a 1981. u Sakramento u Kaliforniji kada je Milica imala pet godina. Sedam meseci kasnije nastanili su se u Los Anđelesu.

Njena porodica je poreklom iz Crne Gore, a imaju imovinu u Metohiji u Zlopeku blizu Peći. Njen pradeda Bogić Camić Jovović bio je barjaktar iz plemena Vasojevića i gardijski oficir (perjanik) kralja Nikole I Petrovića; ime njegove žene bilo je Milica, po kojoj je Mila dobila ime. Njen deda Bogdan Jovović bio je komandant vojnog područja Priština, a kasnije je bio vojni finansijski inspektor u vojnim područjima Skoplje i Sarajevo, gde je otkrio veliku proneveru zlata. Kažnjen je jer je odbio da optuži svog prijatelja za taj zločin. Kasnije, komunistička vlada Jugoslavije ga je utamničila na Goli otok. Bojeći se da će ponovo biti uhapšen, pobegao je u Albaniju a kasnije je prešao u Sovjetski Savez, u Kijev. Druga verzija priče je da je zapravo on uzeo zlato. Milin otac, Bogić Jovović, se kasnije pridružio njenom dedi u Kijevu, gde su on i sestra diplomirali medicinu.

### Karijera

Već sa 11 godine zapazio je fotograf Ričard Avedon koji ju je predstavio u Revlonovim reklamama „Najnezaboravnije žene sveta". U oktobru 1987. predstavljena je na naslovnoj strani italijanskoj magazina ***Lei*** što je bila prva od mnogih naslovnih strana na kojima se pojavljivala. Nastavila je karijeru fotomodela, a objavila je i muzički CD album pre nego što se pojavila u prvom filmu *-Two Moon Junction* 1988. Njeno pojavljivanje u filmu *Povratak u Plavu lagunu* 1991. izazvalo je neizbežno poređenje s drugim detetom modelom koje je postalo glumica, Bruk Šilds (koja je glumila u prvoj *Plavoj laguni* jedanest godina ranije). U većini svojih ranih filmova glumila je sporedne uloge.

Do kasnih devedesetih dobijala sve više honorare i ušla u svet akcionih junakinja glumeći u *Petom elementu* i u dva popularna filma zasnovana na seriji horor video igara *Resident Evil* (najavljeno je njeno učešće u još dva filma iz te serije u 2006. i 2007. godini).

U 1994, Jovovićeva je, pod imenom Mila, objavila prvi muzički album „Božanstvena komedija" (Divine Comedy), koji je kritika dobro prihvatila. Album je sadržao mnoge originalne pesme, a njena muzika upoređivana je sa Tori Ejmos i Kejt Buš. Iako je više pažnje poklanjala svojoj filmskoj karijeri, njen glas se pojavio i na albumu *Legion of Boom* 2004. koji je izdala grupa The Crystal Method.

Privatni život
--------------

Mila Jovović se udala za glumca Šona Endruza oktobra 1992. za vreme snimanja filma „Dazed and Confused"; taj brak je poništen mesec dana kasnije. Kasnije, 1997, udala se za režisera „Petog elementa" Lika Besona. Razveli su se 1999, posle čega se kratko zabavljala sa gitaristom Red Hot Čili Pepers, John Frusciante. Bila kratko verena za pisca i režisera Pola Andersona („Resident Evil") 2003.

Mila Jovović govori više jezika: Srpski, ruski, francuski i engleski. Jedan od omiljenih pisaca joj je Gabrijel Garsija Markes.

Filmografija
------------

|  |
| --- |
| **Filmografija glumice Mile Jovović**  |
| God. | Srpskohrvatski naziv | Originalni naziv | Uloga |
| 1988. | Noćni voz za Katmandu | *The Night Train To Kathmandu* | Lili Meklaud |
| 1988. | Raskršće dva meseca | *Two Moon Junction*  | Samanta Delongpre |
| 1991. | Povratak u Plavu lagunu | *Return To The Blue Lagoon* | Lili Hargrejv |
| 1992. | Čaplin | *Chaplin* | Mildred Heris |  |
| 1992. | Lisice | *Kuffs* | Maja Karlton |  |
| 1993. | Ošamućeni i zbunjeni | *Dazed And Confused* | Mišel Buroz |
| 1997. | Peti element | *The Fifth Element* | Lilu |
| 1998. | Dobio je igru | *He Got Game* | Dakota Berns |
| 1999. | Glasnik: Priča Jovanke Orleanke | *The Messenger: The Story Of Joan Of Arc* | Jovanka Orleanka |  |
| 2000. | Hotel od milion dolara | *The Million Dollar Hotel* | Eloiz |  |
| 2000. | Zakletva | *The Claim* | Lucija |  |
| 2001. | Zulender | *Zoolander* | Katinka Ingabogovinanana |  |
| 2002. | Blesan | *Dummy* | Fangora "Fani" Gerkel |  |
| 2002. | Pritajeno zlo | *Resident Evil* | Alis |  |
| 2002. | Bez dobrog alibija | *No Good Deed* | Erin |  |
| 2002. | Sastanak na slepo (Ti glupi čoveče) | *You Stupid Man* | Nadin |  |
| 2004. | Pritajeno zlo 2: Apokalipsa | *Resident Evil 2: Apocalypse* | Alis |  |
| 2005. | Gor Vidalov Kaligula (kratak film) | *Gore Vidal's Caligula (short film)* | Drusila |
| 2006. | .45 | *.45* | Ket |  |
| 2006. | Ultravajolet | *Ultraviolet* | Vajolet Song Džatšerif |  |
| 2007. | Pritajeno zlo 3: Istrebljenje | *Resident Evil 3: Extinction* | Alis |  |
| 2008. | Snimanje u Palermu | *Palermo Shooting* | Mila Jovović (samu sebe) |  |
| 2009. | Savršeno bekstvo | *A Perfect Getaway* | Sidni Anderson |  |
| 2009. | Susreti četvrte vrste | *The Fourth Kind* | Dr. Ebigejl "Ebi" Tajler |  |
| 2010. | Pritajeno zlo 4: Život posle smrti 3D | *Resident Evil 4: Afterlife 3D* | Alis |  |
| 2010. | Prljava devojka | *Dirty Girl* | Su-En |  |
| 2010. | Trougao obmane (Stena) | *Stone* | Luceta Krison |  |
| 2011. | Tri musketara 3D | *The Three Musketeers 3D* | Gospa de Vinter |  |
| 2011. | Šaljivdžija | *Vыkrutasы (Frills)* | Nađa | *ruski film* |
| 2011. |  | *Bringing Up Bobby* | Oliva | *postprodukcija* |  |

Diskografija
------------

* The Divine Comedy (Božanstvena komedija) album - objavljen aprila 1994 (singl: „Gentleman Who Fell")
* The Peopletree Sessions – neautorizovano izdanje iz 1998.

Kompilacije u kojima je Mila učestvovala: 

* *The Million Dollar Hotel* - (Hotel od milion dolara) - „Satellite of Love"
* *Hollywood Goes Wild* benefit compilation - „On the Hill" by her band, Plastic Has Memory
* *Underworld* - „Rocket Collecting"

Ostalo
------

* Ima plavo-zelene oči i smeđu kosu.
* Ona je međunarodni promitovni model za L'Oreal kozmetiku.
* Bila je vođa benda zvanog Plastic Has Memory.

Izvori
------

* Milina biografija Arhivirano 2005-10-25 na Wayback Machine-u, na Official European Milla fansite, accessed August 30th, 2005 -->

1. ↑  Glas Javnosti, 17. jul 2000: Koreni iz lepih Vasojevića (intervju s Milinim ocem)

Vanjske veze
------------

|  |  |
| --- | --- |
|  | U Wikimedijinoj ostavi nalazi se članak na temu: **Milla Jovovich** |

* Zvanična Internet stranica
* Zvanični forum Arhivirano 2006-02-03 na Wayback Machine-u
* Profil Mile Jovović na Fashion Models database
* Yahoo!Movies bio
* Milin zvaničan evropski sajt
* Exclusive Trailer for Ultraviolet. Watch Milla fight the future! Arhivirano 2006-01-29 na Wayback Machine-u
* Milin nezvanični poljski fan sajt
* Mila Jovović na PORT.rs ()
* Mila Jovović na sajtu IMDb